title: https://risaleoku.com/oku/ostilsimlar/149
article: أگر "أوت" دييه إمكانِ تخريبى، هم وقوعنى إثبات ايتسه· ايكى سؤال داها اوڭا وارد اولور كه:
  "عجبا شو عجيب سراى ويا شهرڭ يڭيدن تعميرى ممكن ميدر؟ ممكن اولسه، عجبا تعمير ايديلهجك ميدر؟"
  أگر "أوت" دييه بونلرى ده إثبات ايتسه· او وقت بو مسئلهنڭ هيچ بر جهتده هيچ بر كوشهسنده بر دليك، بر منفذ قالماز كه، شك و شبهه و وسوسه گيرهبيلسين.
  ايشته شو تمثيل گبى· دنيا سراينڭ، شو كائنات شهرينڭ تخريب و تعميرى ايچون مقتضى وار. فاعل و اوستهسى مقتدر. تخريبى ممكن و واقع اولاجق. تعميرى ممكن و واقع اولاجقدر. ايشته شو مسئلهلر، برنجى أساسدن صوڭره إثبات ايديلهجكدر.
  برنجى أساس
  روح، قطعيًا باقيدر. برنجى مقصددهكى ملائكه و روحانيلرڭ وجودلرينه دلالت ايدن همان بتون دليللر، شو مسئلهمز اولان بقاءِ روحه دخى دليلدرلر. بنجه مسئله او قدر قطعيدر كه، فضله بيان عبث اولور. أوت شو عالمِ برزخده، عالمِ أرواحده بولونان و آخرته گيتمك ايچون بكلهين حدسز أرواحِ باقيه قافلهلرى ايله بزم مابيْنمزدهكى مسافه او قدر اينجه و قيصهدر كه، برهان ايله گوسترمگه لزوم قالماز. حدّ و حسابه گلمهين أهلِ كشفڭ و شهودڭ اونلرله تماس ايتمهلرى، حتّى أهلِ كشف القبورڭ اونلرى گورمهلرى، حتّى بر قسم عوامڭ ده اونلرله مخابرهلرى و عمومڭ ده رؤياىِ صادقهده اونلرله مناسبت پيدا ايتمهلرى، مضاعف تواترلر صورتنده عادتا بشرڭ علومِ متعارفهسى حكمنه گچمشدر. فقط شو زمانده مادّيون فكرى هركسى سرسم ايتديگندن، أڭ بديهى بر شيده ذهنلره وسوسه ويرمش. ايشته شويله وسوسهلرى إزاله ايچون· حدسِ قلبينڭ و إذعانِ عقلينڭ پك چوق منبعلرندن، بر مقدّمه ايله درت منبعنه إشارت ايدهجگز.
  "عجبا شو عجيب سراى ويا شهرڭ يڭيدن تعميرى ممكن ميدر؟ ممكن اولسه، عجبا تعمير ايديلهجك ميدر؟"
  أگر "أوت" دييه بونلرى ده إثبات ايتسه· او وقت بو مسئلهنڭ هيچ بر جهتده هيچ بر كوشهسنده بر دليك، بر منفذ قالماز كه، شك و شبهه و وسوسه گيرهبيلسين.
  ايشته شو تمثيل گبى· دنيا سراينڭ، شو كائنات شهرينڭ تخريب و تعميرى ايچون مقتضى وار. فاعل و اوستهسى مقتدر. تخريبى ممكن و واقع اولاجق. تعميرى ممكن و واقع اولاجقدر. ايشته شو مسئلهلر، برنجى أساسدن صوڭره إثبات ايديلهجكدر.
  برنجى أساس
  روح، قطعيًا باقيدر. برنجى مقصددهكى ملائكه و روحانيلرڭ وجودلرينه دلالت ايدن همان بتون دليللر، شو مسئلهمز اولان بقاءِ روحه دخى دليلدرلر. بنجه مسئله او قدر قطعيدر كه، فضله بيان عبث اولور. أوت شو عالمِ برزخده، عالمِ أرواحده بولونان و آخرته گيتمك ايچون بكلهين حدسز أرواحِ باقيه قافلهلرى ايله بزم مابيْنمزدهكى مسافه او قدر اينجه و قيصهدر كه، برهان ايله گوسترمگه لزوم قالماز. حدّ و حسابه گلمهين أهلِ كشفڭ و شهودڭ اونلرله تماس ايتمهلرى، حتّى أهلِ كشف القبورڭ اونلرى گورمهلرى، حتّى بر قسم عوامڭ ده اونلرله مخابرهلرى و عمومڭ ده رؤياىِ صادقهده اونلرله مناسبت پيدا ايتمهلرى، مضاعف تواترلر صورتنده عادتا بشرڭ علومِ متعارفهسى حكمنه گچمشدر. فقط شو زمانده مادّيون فكرى هركسى سرسم ايتديگندن، أڭ بديهى بر شيده ذهنلره وسوسه ويرمش. ايشته شويله وسوسهلرى إزاله ايچون· حدسِ قلبينڭ و إذعانِ عقلينڭ پك چوق منبعلرندن، بر مقدّمه ايله درت منبعنه إشارت ايدهجگز.